cyanic-selkie/wikianc huggingface dataset:
মার্বেল (খেলনা)
ইতিহাস
বিংশ শতকের প্রথম দিকে প্রাচীন সিন্ধু সভ্যতার মহেঞ্জদারোর পুরাতাত্ত্বিক স্থল উৎখনন করে ২৫০০ খ্রীঃ পূঃ সময়কালের কিছু গোলাকার বস্তু পাওয়া গেছে যাদের বিশেষজ্ঞরা প্রাচীন মার্বেল হিসাবে চিহ্নিত করেছে। প্রাচীন রোমান সভ্যতার কিছু লিখনে মার্বেলের উল্লেখ আছে। এছারাও প্রাচীন মেসোপটেমিয়া ও মিশরের উৎখনন স্থল থেকে মার্বেল খুজে পাওয়া গেছে। মধ্যযুগীয় সময়কালে উত্তরপূর্ব ইউরোপের উপকূল অঞ্চল থেকে ব্রিটেনে মার্বেল আমদানি হয়।  ১৫০৩ সালে জার্মানির নুয়েম্বার্গ‌ শহরের শাসকদল শহরের বাইরের একটি বিশেষ ছায়াছন্ন অঞ্চলকে মার্বেল খেলার জন্য সুনির্দিষ্ট করে দেয়। মার্বেলের উতপত্তি কোথায় তা সঠিকভাবে এখনও জানা যায়নি। ১৮৪৬ সালে একজন জার্মান কাঁচশিল্পী মার্বেল উতপাদনের জন্য মার্বেল সিসর নামক একটি যন্ত্র তৈরি করে।  ১৮৭০ সালে সেরামিক মার্বেলের বহুল উৎপাদন শুরু হয়।
খেলাটি মার্কিন যুক্তরাষ্ট্র এবং অন্যান্য দেশগুলিতে বেশ জনপ্রিয়। মার্কিন যুক্তরাষ্ট্রে তৈরি প্রথম ভর খেলনা মার্বেলগুলি (কাদামাটি) ১৮৯০ এর দশকের গোড়ার দিকে ওহাইও, আক্র‌নে তৈরি হয়েছিল। এই আক্রনেই জেমস হার্ভা লেইটন নামধারী এক ব্যক্তি আমেরিকায় উৎপাদিত কাঁচের মার্বেল তৈরি করেছিলেন। ১৯০৩ সালে, ওহাইওর আকরনের অধিবাসী মার্টিন ফ্রেডরিক ক্রিস্টেনসেন তার পেটেন্টযুক্ত মেশিনে প্রথম মেশিনের তৈরি গ্লাস মার্বেল তৈরি করেছিলেন। তাঁর সংস্থা, দ্য এম. এফ. ক্রিস্টেনসেন অ্যান্ড সন ১৯১৭ সাল অবধি লক্ষ লক্ষ খেলনা এবং শিল্প কাঁচের মার্বেল তৈরি করেছিল। এরপর কাঁচের মার্বেল উতপাদনের বাজারে মার্কিন সংস্থা আক্রো আগাতের উদয় ঘটে। এই সংস্থাটি ১৯১১ সালে আক্রোনাইটসে দ্বারা শুরু করা হয়েছিল, তবে পরে তা পশ্চিম ভার্জিনিয়ার ক্লার্কসবার্গে স্থানান্তরিত হয়। আধুনিককালের আমেরিকার খেলনা মার্বেল উত্পাদনকারী সংস্থাগুলি হল: ওহাইওর রেনোতে স্থিত জাবো ভিট্রো এবং পশ্চিম ভার্জিনিয়ার পাডেন শহরের মার্বেল কিং।
বিশ্ব চ্যাম্পিয়নশিপ
১৯৩৩ সাল থেকে প্রতি বছর ইংল্যান্ডের ওয়েস্ট সাসেক্সের টিনসলে গ্রিনে ব্রিটিশ ও ওয়ার্ল্ড মার্বেল চ্যাম্পিয়নশিপ অনুষ্ঠিত হয়েছে। টিনসলে গ্রিন এবং আশেপাশের অঞ্চলে মার্বেল খেলা বহু শতাব্দী ধরে খেলে চলেছে।
পঞ্চানন ঘোষাল
'''ড. পঞ্চানন ঘোষাল''' (১ জুন ১৯০৮ ―১৯ জানুয়ারী ১৯৯০) একজন বাঙালি অপরাধবিজ্ঞানী, লেখক ও পুলিশ অধিকর্তা। বাংলায় অপরাধবিজ্ঞান চর্চা ও ভারতীয় অপরাধ সাহিত্যের প্রবর্তক ছিলেন তিনি।
প্রারম্ভিক জীবন
পঞ্চানন ঘোষালের জন্ম ১৯০৮ খ্রিস্টাব্দের ১লা জুন ব্রিটিশ ভারতের অধুনা উত্তর ২৪ পরগনার নৈহাটির মাদরাল গ্রামের জমিদার পরিবারে। পিতা আশুতোষ ঘোষাল। তিনি প্রাণিবিদ্যায় এমএসসি এবং সাইকোলজিতে ডক্টরেট করেন। অপরাধবিদ্যা ছিল বিশেষ আগ্রহ। জোড়াসাঁকো থানায় কর্মরত থাকাকালীন, রবীন্দ্রনাথ ঠাকুর তাকে অপরাধ ও অপরাধীদের বিষয়ে লেখার জন্য অনুপ্রাণিত করেছিলেন। তিনি ভারতীয় পুলিশ সার্ভিসে ডেপুটি ইন্সপেক্টর জেনারেল হিসাবে অবসর গ্রহণ করেন। পঞ্চানন ঘোষাল প্রথম ভারতীয় যিনি অপরাধ মনোবিজ্ঞানে ডক্টরেট ডিগ্রি লাভ করেছিলেন। কলকাতা পুলিশ জার্নালের প্রতিষ্ঠাতা সম্পাদক ছিলেন তিনি। তিনি স্কুল, লাইব্রেরী, দাতব্য প্রতিষ্ঠান, অপরাধীদের সংশোধন ইত্যাদি বহু জনহিতকর কাজের সাথে যুক্ত ছিলেন। তাঁর নিজস্ব সংগ্রহ ক্রাইম মিউজিয়ামে দান করে যান পঞ্চানন ঘোষাল।
সাহিত্য
ছাত্রাবস্থায় কল্লোল পত্রিকায় তাঁর ছোটগল্প নিচের সমাজ প্রকাশিত হয়। পরে বিভিন্ন পত্র পত্রিকায় তাঁর লেখা প্রকাশিত হয়েছে। হিন্দি, ইংরেজি ও উড়িয়া ভাষাতেও তাঁর গ্রন্থ প্রকাশিত হয়েছে। তাঁর রচিত আট খণ্ডে অপরাধ বিজ্ঞান বাংলা অপরাধবিজ্ঞান চর্চায় অন্যতম গুরুত্বপূর্ণ প্রামাণ্য গ্রন্থ। কিশোর অপরাধী আর শ্রমিকবিজ্ঞান নিয়েও চর্চা করেছেন তিনি।
বিজ্ঞান প্রকাশন দল
বিজ্ঞান প্রকাশন দল একাডেমিক জার্নাল এবং বইয়ের প্রকাশক। এটির আমেরিকা যুক্তরাষ্ট্রের নিউইয়র্কে একটি ঠিকানা রয়েছে তবে এটি পাকিস্তান ভিত্তিক।
ক্রিয়াকলাপ
বিজ্ঞান প্রকাশনা গোষ্ঠীটি ২০১২ সালে ব্যবসা শুরু করেছিল। জানুয়ারি ২০১৮ সালে এটি বিভিন্ন বিভাগে ৪৭৬টি একাডেমিক জার্নাল প্রকাশ করেছে। বিভাগগুলো হলো- জীববিজ্ঞান এবং জীবন বিজ্ঞান, রসায়ন ও রাসায়নিক প্রকৌশল, মেডিসিন, স্বাস্থ্য ও খাদ্য, পদার্থবিদ্যা, পদার্থ বিজ্ঞান, গণিত ও পরিসংখ্যান পরিসংখ্যান, বৈদ্যুতিক ও কম্পিউটার বিজ্ঞান, পৃথিবী, শক্তি ও পরিবেশ, স্থাপত্য ও সিভিল ইঞ্জিনিয়ারিং, পরিবহন ও সরবরাহ, প্রকৌশল ও প্রযুক্তি, অর্থনীতি ও ব্যবস্থাপনা, শিক্ষা, সামাজিক বিজ্ঞান ও মনোবিজ্ঞান, শিল্প, সাহিত্য ও ভাষাতত্ত্ব।
বিজ্ঞান প্রকাশনা গোষ্ঠী একটি উন্মুক্ত প্রবেশাধিকার মডেল ব্যবহার করে, যার খরচ লেখকদের বহন করতে হয়। নিবন্ধগুলি অনলাইনে বিতরণ করা হয় এবং বিনা মূল্যে বা অন্যান্য বাধাগুলি অনলাইনেই সমাধান করা হয়। সংস্থাটি দাবি করেছে যে নিবন্ধগুলি প্রকাশের আগে বৈজ্ঞানিক বিশেষজ্ঞদের দ্বারা পিয়ার পর্যালোচনা (এক প্রকার মূল্যায়ন) করা হয়।
প্রকাশনা পদ্ধতির সমালোচনা
শিকারী উন্মুক্ত অ্যাক্সেস প্রকাশের জন্য সংস্থাটির সমালোচনা করা হয়েছে।  একটি পরীক্ষায়, বিশ্ববিদ্যালয়ের অধ্যাপক ফিয়ানা ম্যাককিয়ারি বিজ্ঞান প্রকাশনা গ্রুপের আন্তর্জাতিক জার্নাল অফ অ্যাস্ট্রোফিজিক্স এবং স্পেস সায়েন্সের কাছে একটি নিবন্ধ জমা দিয়েছিলেন, ছদ্মনাম ব্যবহার করে ম্যাগি সিম্পসন এবং এডনা ক্র্যাপ্পেল (কার্টুন সিরিজ দ্য সিম্পসনস-এর চরিত্র)। যদিও নিবন্ধটি এসসিআইজেন কম্পিউটার প্রোগ্রাম দ্বারা তৈরি করা হয়েছিল এবং বাজে ছিল, এটি প্রকাশের জন্য গৃহীত হয়েছিল। লাইব্রেরিয়ান জেফরি বেল, শিকারী মুক্ত অ্যাক্সেস প্রকাশকদের তালিকার স্রষ্টা, ২০১৪ সালে ছদ্মনামে আমেরিকান জার্নাল অফ অ্যাপ্লাইড গণিতের একটি অযৌক্তিক নিবন্ধ প্রকাশ করেছিলেন। নিবন্ধে বৌদ্ধ কর্মের একটি কথিত প্রমাণ রয়েছে।
তানপুরা
thumb|তানপুরা তানপুরা (Tanpura) হচ্ছে একধরনের তার বিশিষ্ট যন্ত্র, যা বাদ্যযন্ত্র হিসেবে ব্যবহৃত হয়ে থাকে। এই বাদ্যযন্ত্রটি পৃথিবীর বেশ কিছু অঞ্চলে দেখা যায়। এগুলো হচ্ছে বসনিয়া ও হার্জেগোভিনা, ক্রোয়েশিয়া, সার্বিয়া, বুলগেরিয়া এবং ভারত । ভারত ছাড়া অন্যান্য অঞ্চলে এটি ল্যূটজাতীয় প্লাক যন্ত্র হিসেবে দেখা যায়। কিন্তু ভারতে তানপুরার ধরন বা আকৃতি অনেকটা সেতারের মত । দক্ষিণ ভারতে তাম্বুরা এবং অন্যান্য অঞ্চল ও বাংলাদেশে এটা তানপুরা হিসেবে পরিচিত। এই অঞ্চলে তানপুরা মূলত উচ্চাঙ্গ সঙ্গীতের সঙ্গতকারী বাদ্যযন্ত্র হিসেবে ব্যবহৃত হয় । ইতিহাসে উল্লেখিত আছে আকবরের রাজসভায় এমন বাদ্যযন্ত্র তানসেন (English: Tansene) বাজাতেন।৷ তানপুরা সংগীতের জন্য খুবি গুরুত্বপূর্ণ একটি বাদ্যযনত্র
তথ্যসূত্র
fa:دمبوره
রিষভ সিনহা
রিষভ সিনহা হলেন ভারতীয় অভিনেতা, যিনি ভারতীয় টেলিভিশনে কাজ করেন। তিনি জি টিভিতে প্রচারিত কবুল হ্যায় নাটকে "আয়ান" চরিত্রে অভিনয় করেছেন। একই সাথে এমটিভি ইন্ডিয়ার এমটিভি স্প্লিটসভিলার প্রতিযোগী ছিলেন। তিনি কাঁচী চলচ্চিত্রে নেতিবাচক চরিত্রে অভিনয় করেছেন। রিষভ বিগ বসের নবম আসরের প্রতিযোগী ছিলেন, যেখানে তিনি প্রথম রানার আপ নির্বাচিত হন।
ইসলামিক মুভমেন্ট অফ উজবেকিস্তান
ইসলামিক মুভমেন্ট অফ উজবেকিস্তান বা আইএমইউ হল ১৯৯৮ সালে গঠিত একটি জিহাদি ইসলামি দল যা তাহির ইউলদাশেভ এবং সাবেক সোভিয়েত প্যারাট্রুপার জুমা নামাঙ্গানি কর্তৃক ফারগানা উপত্যকায় সংগঠিত হয়েছিল। তাঁরা উভয়ই জাতিগতভাবে উজবেক ছিলেন। এর মূল উদ্দেশ্য ছিল উজবেকিস্তানের তৎকালীন প্রেসিডেন্ট ইসলাম করিমভকে উৎখাত করে শরিয়ার অধীনে একটি ইসলামী রাষ্ট্র গঠন করা। তবে পরবর্তীতে এটি আল-কায়েদার মিত্রে পরিণত হয়। দলটি ১৯৯০-এর দশকে আফগান তালেবানের সাথেও সম্পর্ক বজায় রেখেছিল। পরবর্তীতে আফগান তালেবান এবং আইএমইউয়ের মধ্যে সম্পর্ক হ্রাস পেতে শুরু করে।
২০০০ এবং ২০০১ সালে তাজিকিস্তান এবং উত্তর আফগানিস্তানে তালেবান-নিয়ন্ত্রিত এলাকার ঘাঁটি থেকে বেরিয়ে আইএমইউ দক্ষিণ কিরগিজস্তানে ধারাবাহিক অভিযান শুরু করে। ২০০১ সালে আমেরিকার নেতৃত্বে আফগানিস্তানে আগ্রাসনের সময় IMU ব্যাপক ক্ষয়ক্ষতির সম্মুখীন হয়। তখন এর প্রতিষ্ঠাতা নেতা জুমা নামাঙ্গানি নিহত হন এবং তাহির ইউলদেশেভ আইএমইউয়ের অবশিষ্ট যোদ্ধাদের নিয়ে পাকিস্তানের ফেডারেল শাসিত উপজাতীয় এলাকা ওয়াজিরিস্তানে পালিয়ে যান। আইএমইউ তখন উপজাতীয় এলাকায় পাকিস্তানি বাহিনীর বিরুদ্ধে এবং উত্তর আফগানিস্তানে ন্যাটো ও আফগান বাহিনীর বিরুদ্ধে লড়াইয়ের দিকে মনোনিবেশ করে।
২০১৫ সালের মাঝামাঝি সময়ে এর নেতৃত্ব প্রকাশ্যে ইসলামিক স্টেট অফ ইরাক অ্যান্ড দ্য লেভান্ট (ISIL)-এর প্রতি আনুগত্যের প্রতিশ্রুতি দেয় এবং ঘোষণা করে যে IMU এই গোষ্ঠীর একটি আঞ্চলিক শাখা। ২০১৬ সালে একটি রিপোর্টে বলা হয়েছিল যে, আইএসের অংশ হওয়ার পর ইসলামিক মুভমেন্ট অফ উজবেকিস্তানের একটি নতুন উপদলের আবির্ভাব হয়েছিল। যারা আইএমইউ থেকে পৃথক হয়ে দলটির মূলনাম ধরে রেখেছে এবং এটি আইএসআইএল থেকে স্বাধীন ছিল। দলটি এও ইঙ্গিত দিয়েছিল যে, এটি আল-কায়েদা এবং তালেবানের প্রতি অনুগত এবং আইএসআইএলের বিরুদ্ধে সদা তৎপর।
পটভূমি
১৯১৭ সালে সোভিয়েত ইউনিয়ন গঠিত হলে মধ্য এশিয়ার মুসলিম অঞ্চলগুলোকে জবরদখল করে ইউনিয়নের অন্তর্ভুক্ত করে নেওয়া হয়। ক্ষমতায় আরোহণ করেই বলশেভিক সরকার মধ্য এশিয়ায় আনুষ্ঠানিকভাবে ইসলামকে দমন করা শুরু করে। মসজিদগুলিকে বন্ধ করে আস্তাবল এবং আর্মি ক্যাম্পে পরিণত করা হয়। বৃহত্তর মুসলিম বিশ্বের সাথে মধ্য এশীয় মুসলিমদের সমস্ত যোগাযোগ বিচ্ছিন্ন করে রাখা হয়। এই বিচ্ছিন্নতা ও নিপীড়নের সমাপ্তি ঘটে ১৯৭৯ থেকে ১৯৮৯ সাল পর্যন্ত সংগঠিত সোভিয়েত-আফগান যুদ্ধের মাধ্যমে। এই যুদ্ধে সোভিয়েত তাদের নিজস্ব সৈন্যদের ব্যবহার না করে তার আওতাধীন মধ্য এশিয়ার অন্যান্য মুসলিম প্রজাতন্ত্রগুলো থেকে হাজার হাজার সৈন্য সংগ্রহ করে যুদ্ধে প্রেরণ করে। এরা সোভিয়েত ইউনিয়নের হয়ে আফগান মুজাহেদিনের সাথে লড়াই করতে যায়। এই সৈনিকদের অনেকেই তখন তাদের বিরোধী মুসলিম মুজাহিদদের ধার্মিকতায় বিমুগ্ধ হয়ে বাড়ি ফিরে আসেন এবং নিজেদের ধর্মীয়, সাংস্কৃতিক ও ভাষাগত বৈশিষ্ট্য সম্পর্কে সচেতন হতে থাকেন, যে ব্যাপারে মস্কো তাদের অন্ধকারে রেখেছিল। তারা নিজেদের ধর্মীয় স্বকীয়তা ও জাতিগত স্বাধীনতার ব্যাপারে সচেতন হতে থাকে।
আদোলাত প্রতিষ্ঠা
আদোলাত নামানগানের কর্তৃত্ব গ্রহণ করে এবং সেখানে দ্রুত শরিয়া আইন আরোপের মাধ্যমে শৃঙ্খলা ও নিরাপত্তা প্রতিষ্ঠা করে। এর ফলে সদ্য প্রতিষ্ঠিত প্রেসিডেন্ট করিমভকে উপেক্ষা করে ক্রমবর্ধমান আদোলাত দৃঢ়তাপূর্ণ ও প্রভাবশালী হয়ে ওঠে। যার ফলে করিমভ উজবেকিস্তানে শরিয়া আরোপ করতে বাধ্য হয়। কিন্তু ১৯৯২ সালে করিমভ তাসখন্দে তার কর্তৃত্বকে সফলভাবে শক্তিশালী করতে সক্ষম হন এবং আদোলাতকে নিষিদ্ধ করে ফারগানা উপত্যকা অঞ্চলের উপর কেন্দ্রীয় নিয়ন্ত্রণ পুনঃপ্রতিষ্ঠা করেন।
তাজিক গৃহযুদ্ধ (১৯৯২-১৯৯৭)
তখন গ্রেপ্তার এড়াতে ১৯৯২ সালে ইউলদাশেভ এবং নামাগানি তাজিকিস্তানে চলে যান। তখন তাজিকিস্তানে ইমোমালি রাহমনভের নেতৃত্বে একটি সফল অভ্যুত্থানে পরে রক্তক্ষয়ী গৃহযুদ্ধ চলছিল। গৃহযুদ্ধের ফলে রাহমনভের নব্য-কমিউনিস্ট বাহিনীর বিরুদ্ধে ইউটিও নামে পরিচিত একটি গণতান্ত্রিক দল এবং ইসলামপন্থীদের একটি জোট লড়াই করছিল। ইউটিওর নেতৃত্বে ছিলেন তৎকালীন ব্যাপক জনপ্রিয় এবং অত্যন্ত সম্মানিত ইসলামপন্থী নেতা সাইদ আবদুল্লাহ নুরি, যার ইসলামিক রেনেসাঁ পার্টি অফ তাজিকিস্তান (IRPT) নামী দলটি ছিল মধ্যপন্থী এবং গণতান্ত্রিক ইসলামের পক্ষে। নামাঙ্গানি তখন আইআরপিটিতে যোগ দেন।
আফগানিস্তানে নামাঙ্গানির যুদ্ধের অভিজ্ঞতা থাকার কারণে IRPT তাকে পার্বত্য তাভিলদারা উপত্যকা অঞ্চলে সক্রিয় ইউনিটের কমান্ডের দায়িত্ব দিয়েছিল। এই দায়িত্বে তিনি যথেষ্ট সফলও হয়েছিলেন। এদিকে আফগানিস্তান, তুরস্ক এবং মধ্যপ্রাচ্য সফরের উদ্দেশ্যে ইউলদাশেভ তাজিকিস্তান ত্যাগ করেন এবং এই সফরে তিনি অসংখ্য ইসলামপন্থী গোষ্ঠীর সাথে যোগাযোগ গড়ে তোলেন। ১৯৯৫ থেকে ১৯৯৮ সাল পর্যন্ত ইউলদাশেভ পাকিস্তানের পেশোয়ারে ছিলেন। সেখানে তিনি ওসামা বিন লাদেন এবং সেখানে অবস্থিত আফগান আরবদের সাথে সম্পর্ক স্থাপন করেন।
IMU গঠন (১৯৯৮)
১৯৯৭ সালে ইমোমালি রহমনভ এবং নুরি একটি শান্তি চুক্তিতে স্বাক্ষর করেন যার ফলে রাহমনভ IRPT এর সাথে ক্ষমতা ভাগাভাগি করতে সম্মত হন। এই চুক্তির ফলে ক্ষমতালোভী তাজিক ইসলামপন্থীদের প্রতি হতাশ হয়ে ইউলদেশেভ এবং নামাঙ্গানি উজবেকিস্তানে করিমভের বিরুদ্ধে প্রতিরোধ তৈরির লক্ষ্যে ১৯৯৮ সালে আইএমইউ গঠন করেন।
প্রতিষ্ঠার শুরু হতেই আইএমইউ তৎকালীন ক্ষমতাসীন আফগান তালেবানের প্রতি ঝুঁকে পড়তে থাকে। এর ফলে আইএমইউ তাদের প্রাক্তন মধ্যপন্থী আইআরপিটি মিত্রদের থেকে দূরে সরে যেতে থাকে। কারণ আইআরপিটি তখন তালেবান বিরোধী তাজিক নেতা আহমদ শাহ মাসুদ এবং তার আওতাধীন উত্তর জোটকে সমর্থন দেওয়া শুরু করে।
শত আক্রমণ সত্ত্বেও নামাঙ্গানি তাজিকিস্তানের তাভিলদারা উপত্যকায় তার ঘাঁটি বজায় রেখেছিলেন এবং ফারগানা উপত্যকা থেকে বিপুল সংখ্যক অসন্তুষ্ট যুবককে তার বাহিনীতে নিয়োগ করতে সক্ষম হন। এ সকল যুবক করিমভের কর্তৃত্ববাদী শাসনের অধীনে অর্থনৈতিক কষ্ট এবং ধর্মীয় নিপীড়নে পিষ্ট ছিল।
মধ্য এশিয়ায় প্রাথমিক কার্যক্রম
১৯৯৯ সালে করিমভকে হত্যার উদ্দেশ্যে রাজধানী তাসখন্দে ধারাবাহিক বিস্ফোরণ ঘটানো হয়। করিমভ এই ঘটনার জন্য ইসলামপন্থী বিশেষ করে আইএমইউকে দায়ী করেন। যাহোক, এটি এখন পর্যন্ত বিতর্কিতই রয়ে গেছে। হতে পারে এই হামলা আইএমইউ করেনি, বরং এটি করিমভের রাজনৈতিক প্রতিদ্বন্দ্বী বা আঞ্চলিক নেতাদের কাজ ছিল। হামলার জন্য যেই দায়ী হোক, এর ফলাফল ছিল করিমভ কর্তৃক নির্বিশেষে ইসলাম ও ইসলামপন্থিদের দমন। বিশেষ করে ঐতিহ্যগতভাবে ইসলাম পালিত ফারগানা উপত্যকায় অভিযান চালানো হয়। তবে এতে করিমভ সফল হতে পারেনি। এই অভিযান তাভিলদারা উপত্যকায আইএমইউয়ের সাথে যোগদানের জন্য উজবেকিস্তান থেকে পালিয়ে আসা লোকদের সংখ্যা আরোও বাড়িয়েছে।
আইএমইউয়ের এই সফল অভিযানগুলি মধ্য এশিয়ায় বড় প্রভাব ফেলেছিল এবং এর ফলে তাভিলদারা উপত্যকায় আইএমইউকে তার ঘাঁটি থেকে বিতাড়িত করার জন্য তাজিকিস্তান সরকারের উপর যথেষ্ট আন্তর্জাতিক চাপ সৃষ্টি হয়েছিল। তবে IRPT তাদের প্রাক্তন মিত্র নামাঙ্গানিকে ১৯৯৯ সালের শেষের দিকে তাভিলদারা ত্যাগ করতে রাজি করায়। এর ফলে বিতর্কিতভাবে নামাঙ্গানি এবং তার যোদ্ধাদের রাশিয়ান সামরিক হেলিকপ্টারে তাজিকিস্তান থেকে উত্তর আফগানিস্তানে নিয়ে যাওয়া হয়েছিল। এই পদক্ষেপ করিমভ অত্যন্ত  ক্ষুব্ধ হয়েছিলেন এবং দাবি করেছিলেন যে,  রাশিয়ানরা উজবেকিস্তানকে দুর্বল করার চেষ্টায় আইএমইউকে সহায়তা করছে।
তালেবান শাসিত আফগানিস্তানে আইএমইউ
আফগানিস্তানে এসে ইউলদেশেভ মাসুদের উত্তর-জোটের বিরুদ্ধে তাদের যুদ্ধে সহায়তা প্রদানের বিনিময়ে তালেবানদের কাছ থেকে অপারেশনের স্বাধীনতা আদায় করেন। এ সময় তিনি বিভিন্ন দেশ ঘুরে যে অভিজ্ঞতা অর্জন করেছিলেন তা কাজে লাগাতে সক্ষম হন। আইএমইউ সেখানে অফিস ও প্রশিক্ষণ শিবির স্থাপন করে এবং উজবেকিস্তান সরকারের জুলুমে পিষ্ট উজবেক যুবকদের তাদের বাহিনীতে নিয়োগ দেওয়া শুরু করে।
অনুমান করা করা হয়, যে IMU তখন প্রায় ২০০০ সদস্যের শক্তিশালী একটি দল ছিল এবং বসন্তে তারা মাসুদের বিরুদ্ধে তালেবানের আক্রমণে প্রায় ৬০০ যোদ্ধা দিয়ে সহায়তা করেছিল। আইএমইউ তালোকানের সফল অবরোধেও অংশ নিয়েছিল, যেখানে তারা বিন লাদেনের 055 ব্রিগেডের সাথে লড়াই করেছিল। ২০০০ সালের গ্রীষ্মে পশ্চিমা মিডিয়া এবং সিআইসি সূত্র দাবি করে যে, আইএমইউ আগেকার তুলনায় আরো উন্নত অস্ত্র, যেমন স্নাইপার রাইফেল ও নাইট-ভিশন গগলস দিয়ে সজ্জিত হয়েছে এবং বিন লাদেন থেকে অনেক ভারী অস্ত্রশস্ত্র পেয়েছে। তখন নামাঙ্গানি আইএমইউ যোদ্ধাদের আফগানিস্তান থেকে তাজিকিস্তানের তাভিলদারা উপত্যকায় ফিরিয়ে আনেন এবং সেখান থেকে কিরগিজস্তানের বাটকেনে এবং তাসখন্দের কাছাকাছি উত্তর উজবেকিস্তানে বহুমুখী আক্রমণ শুরু করেন।
২০০০ সালের আগস্টে IMU কিরগিজস্তানের কারা-সু উপত্যকায় চার মার্কিন পর্বতারোহী টমি ক্যাল্ডওয়েল, বেথ রডেন, জেসন স্মিথ এবং জন ডিকিকে অপহরণ করে এবং ১২ আগস্ট পালিয়ে না যাওয়া পর্যন্ত তাদের জিম্মি করে রাখে। জবাবে মার্কিন যুক্তরাষ্ট্র আইএমইউকে একটি বিদেশী সন্ত্রাসী সংগঠন হিসাবে শ্রেণীবদ্ধ করে। এই অপহরণের ফলে তাজিক সরকারের ওপর আবারো আন্তর্জাতিক চাপের সৃষ্টি হয়। এক আলোচনায় রাশিয়ানরা নামাঙ্গানি ও তার লোকজনদের পুনরায় আফগানিস্তানে ফিরিয়ে নিয়ে যাওয়ার জন্য সম্মত হয়। সেখানে তারা ২০০১ সালের জানুয়ারিতে পৌঁছে।
২০০১ সাল নাগাদ আইএমইউ এবং তালেবানের মধ্যে সম্পর্ক আরো প্রকট হয়ে ওঠে এবং মিডিয়া রিপোর্টে নামাঙ্গানিকে তালেবান সরকারে উপ-প্রতিরক্ষা মন্ত্রী নিযুক্ত করা হয়েছিল বলে প্রচার করা হয়। তবে তালেবান তা অস্বীকার করেনি। বসন্তে আইএমইউ আবারো মাসুদের বিরুদ্ধে নতুন অভিযানের জন্য তালেবানকে ৬০০ জন যোদ্ধা সরবরাহ করে।
আফগানিস্তানে তালেবান শাসনের শেষ মাসগুলোতে উজবেক সরকার আফগান তালেবানদের সাথে যোগাযোগ রক্ষা করে। যোগাযোগের উদ্দেশ্য ছিল তালেবানদেরকে ইসলামিক মুভমেন্ট অফ উজবেকিস্তানের যোদ্ধাদের হস্তান্তর করতে রাজি করানো।
তালেবান শাসনের পতন
২০০১ সালে আমেরিকা আফগানিস্তান যুদ্ধে তালেবানের সাথে লড়াই করার সময় আইএমইউ বহুলাংশে ধ্বংস হয়ে যায়, সে বছরের নভেম্বরে উত্তর আফগানিস্তানে মার্কিন বিমান হামলায় নামাঙ্গানি নিহত হন। নামাঙ্গানি নিহত হলে আইএমইউ প্রায় অস্তমিত হয়ে পড়ে। তবে ২০০২ সালের মার্চে ইউলদাশেভ এবং অনেক আইএমইউ সদস্য আফগানিস্তানের শাহী কোট উপত্যকায় অপারেশন অ্যানাকোন্ডা চলাকালীন কোয়ালিশন বাহিনীর বিরুদ্ধে যুদ্ধ করেছিলেন বলে মনে করা হয়।
এরপর IMU-এর সদস্যরা পাকিস্তানের উপজাতীয় অঞ্চলে পালিয়ে যায়। সেখানে তারা বসতি স্থাপন করতে শুরু করে। অনেকে পরিবার শুরু করে এবং স্থানীয় ব্যবসায় জড়িত হয়। সে সময় গোষ্ঠীটি তালেবান এবং আল-কায়েদার সদস্যদের সাথে ঘনিষ্ঠ সম্পর্ক গড়ে তুলেছিল, যারা আমেরিকান হামলা থেকে বাঁচতে এই অঞ্চলে আশ্রয় নিয়েছিল। তবে স্থানীয় প্রভাবশালী তালেবান নেতা মৌলভি নাজির স্থানীয় রীতিনীতিকে অসম্মান, উপজাতিদের হত্যা এবং স্থানীয় বিবাদে জড়িত থাকার অভিযোগে উজবেকদের অভিযুক্ত করায় কিছু স্থানীয় জনগণের সাথে তাদের উত্তেজনা বেড়ে যায়। ২০০৭ সালের প্রথম দিকে নাজিরের যোদ্ধা ও  উজবেকদের মধ্যে যুদ্ধ শুরু হয়। এর যার ফলে উভয় পক্ষের শত শত হতাহত হয় এবং দক্ষিণ ওয়াজিরিস্তানের বেশিরভাগ এলাকা থেকে আইএমইউকে বিতাড়িত করা হয়।
তখন বিতাড়িত অনেক আইএমইউ সদস্যকে পাকিস্তানি তালেবানের আমির বাইতুল্লাহ মেহসুদ আশ্রয় দিয়েছিলেন এবং মেহসুদ যখন পাকিস্তান রাষ্ট্রের বিরুদ্ধে গিয়ে ২০০৭ সালে তেহরিক-ই-তালেবান পাকিস্তান (টিটিপি) গঠন করেন, তখন আইএমইউ তাকে ঘনিষ্ঠভাবে সহযোগিতা করেছিল। ২০০৯ সালে হাকিমুল্লাহ মেহসুদ টিটিপি নেতা হিসাবে বাইতুল্লাহর স্থলাভিষিক্ত হওয়ার পরেও দুটি গ্রুপের মধ্যে জোট অব্যাহত ছিল, আইএমইউ এবং তেহরিক-ই-তালেবান পাকিস্তান পাকিস্তান রাষ্ট্রের উপর যৌথ আক্রমণ চালায় এবং পাকিস্তানের কারাগারে আটক জিহাদি বন্দীদের মুক্তির লক্ষ্যে আনসার আল-আসির নামে একটি সম্মিলিত ইউনিট গঠন করে। ২০০৯ সালের আগস্টে মার্কিন ড্রোন হামলায়  ইউলদাশেভ নিহত হলে গোষ্ঠীটি হাক্কানি নেটওয়ার্কের সাথে ঘনিষ্ঠ সম্পর্ক গড়ে তোলে।কারণ তৎকালীন আইএমইউ-এর নতুন নেতৃত্ব গ্রুপটিকে উত্তর ওয়াজিরিস্তানের মীর আলী এবং মিরানশাহের হাক্কানি ঘাঁটিতে স্থানান্তরিত করেছিল।
আফগানিস্তানে ফেরা এবং পরবর্তী ঘটনাসমূহ
আইএমইউ আফগানিস্তানে ফিরে এসে সক্রিয় হতে শুরু করে। IMU যোদ্ধারা প্রথমে আফগানিস্তানে সক্রিয় হতে শুরু করে ২০০৭ সালে, তখন আফগান এবং ISAF সৈন্যদের বিরুদ্ধে তালেবান বিদ্রোহীদের সাথে তারা লড়াই করে। ২০১০ সাল থেকে আইএমইউ উত্তর আফগানিস্তান বিশেষ করে তাখার প্রদেশে এবং তার আশেপাশের জাতিগত উজবেক এলাকায় তার উপস্থিতি প্রসারিত করতে শুরু করে। উত্তর আফগানিস্তানের আইএমইউ কমান্ডাররা তালেবানের ছায়া সরকারের সাথে একীভূত হয়ে কাজ শুরু করে। সেখানে আফগান সরকারের উপস্থিতি খুবই দুর্বল ছিল।
কাবুলের আফগান মিডিয়া-রিসোর্সেস সেন্টারের পরিচালক হাজি সিয়িত দাউদ দাবি করেছেন যে, আইএমইউয়ের আফগানিস্তানে যাওয়াটা ছিল স্বাভাবিক। কারণ ইসলামিক মুভমেন্ট অফ উজবেকিস্তান পাকিস্তানের চেয়ে আফগানিস্তানে সমর্থন পাওয়ার সম্ভাবনা অনেক বেশি। কারণ পাকিস্তানে তাদের বিদেশী সন্ত্রাসী হিসেবে ঘোষণা করা হয়েছে এবং পাকিস্তান সেনাবাহিনী তাদের হত্যা করছে।
২০১৪সালের জুনে জিন্নাহ আন্তর্জাতিক বিমানবন্দরে IMU এবং TTP-এর হামলার পরিপ্রেক্ষিতে পাকিস্তান সশস্ত্র বাহিনী উত্তর ওয়াজিরিস্তানে জঙ্গি গোষ্ঠীর বিরুদ্ধে একটি বড় সামরিক অভিযান শুরু করে। পরের মাসগুলিতে মিডিয়া রিপোর্টে বলা হয় যে, অনেক IMU যোদ্ধা এবং তাদের পরিবার এই সামরিক অভিযান থেকে পালিয়ে আফগানিস্তানে চলে গেছে।
আফগান তালেবান এবং ইসলামিক মুভমেন্ট অফ উজবেকিস্তানের মধ্যে সম্পর্কের অবনতি হওয়ার পর গোষ্ঠীটি তার আনুগত্য ইসলামিক স্টেটের (আইএস) হাতে সোপর্দ করে। IMU নেতা উসমান গাজি ২০১৪ সালে ইসলামিক স্টেট অফ ইরাক অ্যান্ড দ্য লেভান্ট (ISIL)-এর প্রতি গোষ্ঠীটির সমর্থন ঘোষণা করেন। তবে আফগান সরকারী সূত্র অনুসারে এটি তখনো আফগানিস্তানে তালেবানদের সাথে ঘনিষ্ঠভাবে সহযোগিতা অব্যাহত রেখেছিল। ২০১৫ সালের মার্চে সাদুল্লা উরগেঞ্জির নেতৃত্বে উত্তর আফগানিস্তানে আইএমইউ যোদ্ধাদের একটি দল একটি ভিডিও প্রকাশ করে। যাতে তারা বলে যে, তারা তালেবানের নেতা মোল্লা ওমরকে নেতা হিসাবে দেখে না, বরং তারা  আইএসআইএল-এর আবু বকর আল-বাগদাদির প্রতি আনুগত্যের প্রতিশ্রুতি দিয়েছে।  এর পরে জুলাইয়ে তারা আরো ভিডিও প্রকাশ করে। সেখানে আইএমইউয়ের আধ্যাত্মিক নেতা হিসাবে পরিচিত শেখ মোহাম্মাদ আলীকে  আইএসআইএল-এর প্রতি আনুগত্যের শপথ নিতে দেখা যায়৷ সে বছর আগস্টে গ্রুপটি আরো একটি ভিডিও প্রকাশ করে। সেখানে এর নেতা উসমান গাজি  আইএসআইএল এবং আবু বকর আল-বাগদাদির প্রতি আনুগত্যের শপথ নেওয়ার জন্য আইএমইউ যোদ্ধাদের নেতৃত্ব দিচ্ছেন। গাজি আরো বলেন যে, এই দলটিকে এখন আইএসআইএল-এর আফগানিস্তান শাখা বা উইলায়াত খোরাসানের যোদ্ধা হিসাবে বিবেচনা করা উচিত। আইএসের প্রতি আনুগত্যের অঙ্গীকারের পরে তালেবানরা জাবুল প্রদেশে আইএমইউ এবং ভিন্নমতাবলম্বী তালেবান কমান্ডার মনসুর দাদুল্লাহর অনুগত বাহিনীর বিরুদ্ধে আক্রমণ শুরু করে। এতে ব্যাপক হতাহতের ঘটনা ঘটে এবং কার্যকরভাবে জাবুল প্রদেশ থেকে গোষ্ঠীর উপস্থিতি নিশ্চিহ্ন করে দেওয়া হয়।
সদস্যপদ
যদিও আইএমইউ জাতিগতভাবে একটি উজবেক আন্দোলন ছিল, কিন্তু এর নিয়োগের ভিত্তিটি মধ্য এশিয়ান জনবল তথা আফগান, তাজিক, উইঘুর ও তুর্কমেন সেইসাথে আরব, চেচেন এবং পশ্চিমাদেরও অন্তর্ভুক্ত করেছিল। এর ফলে এটি একটি বৈশ্বিক গোষ্ঠীতে রূপান্তরিত হয়। হিযবুত তাহরীর ও আইএমইউ কিরগিজস্তান এবং উজবেকিস্তানের প্রবাসীদের মাধ্যমে উইঘুর থেকেও সদস্য লাভ করেছিল।  কারণ এই আন্দোলনের লক্ষ্য ছিল, চীনের জিনজিয়াং এবং মধ্য এশিয়া দখল করা।  সেই লক্ষ্যে ২০০১ সালে নিহত আইএমইউ নেতা জুমা নামাঙ্গানির অধীনে কাজ করার জন্যে উইঘুর, চেচেন, উজবেক, তাজিক, কিরগিজ, কাজাখ এবং অন্যান্য জাতির লোকেরা ভিড় জমায়।
আইএমইউয়ের বেশ কয়েকজন সিনিয়র নেতা ও মতাদর্শী নন-উজবেক ছিলেন। যাদের মধ্যে এর প্রাক্তন কিরগিজ সামরিক কমান্ডার আব্বাস মনসুর এবং বার্মিজ রোহিঙ্গা বংশোদ্ভূত পাকিস্তানি নাগরিক মুফতি আবু জার আল বর্মী। ২০১১ সালে IMU তার ওয়েবসাইটে প্রচারিত তালিকাভুক্ত ৮৭ জন শহীদের মধ্যে মাত্র চারজন উজবেক ছিলেন। এঁদের মধ্যে ৬৪ জন আফগানি,১০ জন তাজিক, 6 জন কিরগিজ এবং একজন করে তাতার, জার্মান ও পাকিস্তানি ছিলেন। আইএমইউ-এর অন্যতম মুখপত্র ছিলেন আবু জর আলবারমি। তিনি আইএমইউয়ের মুফতি ছিলেন এবং তিনি পাকিস্তানি বংশোদ্ভূত রোহিঙ্গা ছিলেন।
নেতৃত্ব
২০০৯ সালের ৩০ সেপ্টেম্বর একজন ব্যক্তি নিজেকে তাহির ইউলদাশেভের দেহরক্ষী বলে দাবি করেন এবং বলেন যে, ইউলদাশেভ মার্কিন ক্ষেপণাস্ত্র বিমান হামলায় নিহত হয়েছেন যা পাকিস্তান তালেবান প্রধান বাইতুল্লাহ মেহসুদের মৃত্যুর পরপরই ঘটেছিল। পরদিন পাকিস্তান ও মার্কিন কর্মকর্তারা এই প্রতিবেদনের সত্যতা নিশ্চিত করেন। এর প্রায় এক বছর পরে আইএমইউয়ের ওয়েবসাইট নিশ্চিত করে যে, ইউলদাশেভ ২০০৯ সালের ২৭ আগস্ট 27 আগস্ট দক্ষিণ ওয়াজিরিস্তানে মার্কিন শিকারী ড্রোন হামলায় নিহত হয়েছিলেন এবং সেখানে তাকে শহীদ আখ্যা দেওয়া হয়।
২০১০ সালের ১৭ আগস্ট আইএমইউ ঘোষণা করে যে, ইউলদাশেভের দীর্ঘকাল ধরে দায়িত্ব পালনকারী ডেপুটি আবু উসমান আদিল গ্রুপের নতুন নেতা নিযুক্ত হয়েছেন। আদিল তার প্রথম বিবৃতিতেই উজবেক সংখ্যালঘুদের বিরুদ্ধে জাতিগত সহিংসতার পরিপ্রেক্ষিতে তার অনুসারীদের কিরগিজস্তানের দক্ষিণাঞ্চলে জিহাদ করার আহ্বান জানান। ২০১২ সালের এপ্রিলে পাকিস্তানে মার্কিন ড্রোন হামলায় আদিল নিহত হয়। ২০১২ সালের আগস্টে দলটি ঘোষণা করে যে, আদিলের ডেপুটি উসমান গাজী তাদের নতুন নেতা নির্বাচিত হয়েছেন।
অর্থায়ন
ইউরেশিয়া ম্যাগাজিন কর্তৃক আইএমইউকে মাদক চোরাচালান নিয়ন্ত্রণ এবং এতে সহায়তা করার মতো সংগঠিত অপরাধমূলক কর্মকাণ্ডে জড়িত বলে অভিযোগ করা হয়েছিল। তবে আইএমইউ এসব অভিয়োগ মিথ্যা ও ভিত্তিহীন বলে উড়িয়ে দেয়। কারণ আইএমইউসহ এমন জিহাদি দলগুলোকে কট্টর ইসলামপন্থী মনে করা হয়। আর ইসলামে মাদক দৃঢ়ভাবে হারাম বলা হয়েছে। তাই ইসলামি বিধান অমান্য করলে তাকে ইসলামপন্থী বলাই কষ্টকর, কট্টরপন্থী তো নয়ই। আইএমইউ তালেবান এবং আল-কায়েদার কাছ থেকে তহবিল পায় বলে মার্কিন যুক্তরাষ্ট্রের অভিযোগ করেছিল।
মিডিয়া
আইএমইউয়ের মিডিয়া শাখা জুনদুল্লাহ স্টুডিও নামে পরিচিত। এটি উচ্চ-মানের ভিডিও তৈরি করে, অডিও এবং লিখিত বিবৃতি প্রকাশ করে এবং উজবেক, রাশিয়ান, ফার্সি, আরবি, জার্মান, বার্মিজ, উর্দু এবং পশতুতে নিউজলেটার প্রকাশ করেছে। গ্রুপটি ফুরকান নামে একটি উজবেক-ভাষার ওয়েবসাইটও চালায়।  তবে এটি এখন আর অ্যাক্সেসযোগ্য নয়।
বর্তমান কার্যক্রম
২০১৪ সালে আইএসের নাটকীয় উত্থান হতে শুরু করলে বিশ্বের বিভিন্ন প্রান্তে সক্রিয় থাকা সালাফি জিহাদি দলগুলো ব্যাপকভাবে তাদের আনুগত্য স্বীকার করে নিজেদের আইএসের আঞ্চলিক শাখা আখ্যা দেওয়া শুরু করে। আইএমইউ যেহেতু সালাফি জিহাদি চেতনায় প্রতিষ্ঠিত হয়েছিল এবং এর নেতৃবৃন্দ সালাফি জিহাদি চেতনায় উজ্জীবিত ছিল, তাই তারা আইএসের প্রতি আনুগত্য স্বীকার করে পূর্বের নাম পরিবর্তন করে নিজেদের আইএসের খোরাসান শাখা বলে অভিহিত করে। কিন্তু ২০১৬ সাল থেকে আইএসের পতন শুরু হলে তার অনুগত দলগুলোও হারিয়ে যেতে থাকে। আইএস ও তালেবান মতাদর্শগতভাবে একে অপরের শত্রু। আইএমইউ আইএসের ব্যানারে তালেবান অধ্যুষিত অঞ্চলে সক্রিয় হওয়ার চেষ্টা করলে তালেবান তাদের বিরুদ্ধে ব্যাপক অভিযান শুরু করে। এভাবে কিছুদিন পর আইএসের খোরাসান শাখা বিলুপ্তির পথে চলে যায়।
২০১৬ সালে একটি ক্ষুদ্র দল আইএসের খোরাসান শাখা থেকে বের হয়ে পূর্বের আইএমইউ নাম ব্যবহার করে কার্যক্রম চালাতে থাকে এবং তারা নিজেদের আইএমইউয়ের উত্তরসূরি দাবি করে তালেবান ও আল কায়েদার প্রতি পুনর্বার আনুগত্য স্বীকার করে। ২০০১ সালে তালেবান ক্ষমতায় এলে এই দলটি নতুন করে কার্যক্রম পরিচালনা করতে উৎসাহী হয়।
২০২২ সালে রাশিয়া ইউক্রেন যুদ্ধ শুরু হলে মধ্য এশীয় দেশগুলোর মাঝে সীমান্ত নিয়ে তুমুল দ্বন্দ্ব শুরু হয়। এই দ্বন্দ্বের সুযোগ নিয়েই আইএমইউসহ মধ্য এশিয়ায় সক্রিয় দলগুলো পুনরায় মাথা চাড়া দিয়ে উঠছে বলে তথ্য পাওয়া যায়। বিশেষ করে আইএমইউ সম্পূর্ণ নতুন আঙ্গিকে নিজেদের প্রস্তুত করে তুলছে বলে অভিযোগ পাওয়া যায়।
ওয়েস্ট ভ্যালি ভিউ
ওয়েস্ট ভ্যালি ভিউ হল ফিনিক্স মেট্রোপলিটন এলাকার একটি পত্রিকা, যা পশ্চিম উপত্যকার শহরগুলি এবং অ্যাভন্ডালে, বুকেই, গুডিয়ার, লিচফিল্ড পার্ক, টোলসন এবং টোনোপা শহরে পরিষেবা দেয়। এটির নিয়ন্ত্রিত প্রচলন ৭৫,০০০+ এবং প্রতি বুধবার প্রকাশিত হয়।
নির্মাণ বিহার মেট্রো স্টেশন
নির্মাণ বিহার মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের নির্মাণ বিহারে অবস্থিত উত্তোলিত মেট্রো স্টেশন। ২০১০ সালের ৬ষ্ঠ জানুয়ারি তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে পার্কিঙের ব্যবস্থা না থাকলেও যাত্রীদের জন্য ভি৩এস মলে পার্কিং করার ব্যবস্থা রয়েছে। স্টেশনে এটিএম পরিষেবা উপলব্ধ।
ওয়েস্ট ভ্যালি ভিউ
ইলিয়ট ফ্রেইরিচ ১৯৮৬ সালে মঙ্গলবার ও শুক্রবার প্রকাশিত দ্বি-সাপ্তাহিক কাগজ হিসাবে এটি প্রতিষ্ঠা করেছিলেন। ওয়েস্ট ভ্যালি ভিউ অ্যাভোনডেল/গুডইয়ারকে পরিবেশন করা মূল সংবাদপত্র প্রতিস্থাপন করেছে যা ওয়েস্টসাইড এন্টারপ্রাইজ এবং পরে ওয়েস্টসাইডার হিসাবে পরিচিত ছিল।
১৩ জুলাই ২০১৭ পর্যন্ত, ওয়েস্ট ভ্যালি ভিউটি টাইমস মিডিয়া গ্রুপ দ্বারা অধিগ্রহণ করা হয়েছিল।
পি কে আব্দুল গফুর
গফুর ১৯৮৪ সালে মৃত্যুবরণ করেন। তার সুযোগ্য পুত্র ডঃ পি এ ফজল গফুর মুসলিম শিক্ষা সংস্থা এর বর্তমান সভাপতি এর দায়িত্ব পালন করছেন।
এস এ কাদেরী টিচিং ভেটেরিনারি হাসপাতাল
এস এ কাদেরী টিচিং ভেটেরিনারি হাসপাতাল চট্টগ্রামের খুলশিতে অবস্থিত একটি পশু হাসপাতাল। চট্টগ্রাম ভেটেরিনারি এন্ড এনিম্যাল সাইন্সেস বিশ্ববিদ্যালয় কর্তৃক এই হাসপাতালটি পরিচালিত হয়।
অবস্থান
চট্টগ্রামের খুলশী এলাকার চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ে মূল ফটকের সাথেই এই হাসপাতাল লাগানো।
ইতিহাস
১৯৯৬ সালে চট্টগ্রাম ভেটেরিনারি কলেজ (বর্তমানে বিশ্ববিদ্যালয়) প্রতিষ্ঠার পর টিনশেডে পশু চিকিৎসার কার্যক্রম শুরু হয়। এরপর নানান পরিবর্তন শেষে বর্তমানে হাসপাতালটি একটি পাঁচতলা ভবনে পরিচালিত হচ্ছে।
চিকিৎসা সেবা
প্রতিদিন গড়ে প্রায় ১০০ পশুপাখিকে এখানে চিকিৎসার জন্য আনা হয়ে থাকে। জটিল অস্ত্রপাচারসহ জ্বর-সর্দি কাশিরও চিকিৎসা প্রদান করা হয় এখানে। জরুরী প্রয়োজনে মেডিকেল বোর্ড গঠন করা হয়। প্রাণীর আকার অনুযায়ী ২০ থেকে ২০০ টাকা পর্যন্ত ফি নেওয়া হয়। এক্স-রে, আলট্রাসনোগ্রাফি, অ্যান্টিবডি টেস্টসহ আরও নানান টেস্ট এখানে করা হয়। সকাল ৯ টা থেকে সন্ধ্যা ৬ টা পর্যন্ত এখানে চিকিৎসা সেবা প্রদান করা হয়ে থাকে। শনিবার ও ছুটির দিনসহ সকাল ৯ টা থেকে দুপুর ১২ টা পর্যন্ত এখানে চিকিৎসা দেওয়া হয়। ২০১৫ সালে প্রায় সাড়ে ৪ হাজার এবং ২০১৭ সালে প্রায় ৭ হাজার প্রাণীকে চিকিৎসা দেওয়া হয়েছে এই হাসপাতালে। ২০২২ সালে এ সংখ্যা দাঁড়ায় প্রায় ১৪ হাজারে। সিভাসু এই হাসপাতাল থেকে বছরে ৬/৭ লক্ষ টাকা আয় করে থাকে।
চিনো ভ্যালি রিভিউ
চীনো ভ্যালি রিভিউ মার্কিন যুক্তরাষ্ট্রের অ্যারিজোনার চিনো ভ্যালির একটি সংবাদপত্র।   এটি পশ্চিমা সংবাদ ও তথ্য প্রকাশনা ডেইলি কুরিয়ারের  মালিকানাধীন। এটির প্রচলন প্রায় ৬,০০০।
এস্রাজ
thumb|right|একজন বালক এস্রাজ বাজাচ্ছেন।
এস্রাজ (বিকল্প উচ্চারণঃ ইস্রাজ ; হিন্দী: इसराज) হচ্ছে একটি তার যন্ত্র। এই যন্ত্রটি মূলতঃ ভারতীয় উপমহাদেশেই ব্যবহৃত হয়। এর উৎপত্তিও খুব বেশি দিন আগে নয়। আনুমানিক ২-৩ শত বৎসর আগে, হাজার বছর ধরে প্রচলিত সারেঙ্গীর সরলরূপ হিসাবে যন্ত্রটি আবিষ্কৃত হয়। বলা হয় এস্রাজ সেতার ও সারেঙ্গীর সমন্বিত রূপ। এস্রাজের ব্যবহার দেখা যায় মূলতঃ পূর্ব ও মধ্য ভারতে এবং বাংলাদেশে । এটি তারের ওপর ছড় টেনে বাজাতে হয়। মূলতঃ সঙ্গতকারী যন্ত্র হিসেবেই এস্রাজ ব্যবহৃত হলেও এটিতে পূর্ণ গানের সুর তোলা সম্ভব। রবীন্দ্র সঙ্গীতের সঙ্গে এস্রাজের সঙ্গত শ্রুতিমধুরতা সৃষ্টি করে।
তারসেহনাজ
এস্রাজের আরেকটি রূপ হলো তারসেহনাজ।
দিলরুবা
thumb এস্রাজের সমরূপ আরেকটি বাদ্যযন্ত্র রয়েছে যা দিলরুবা নামে পরিচিত। এটি ভারতের উত্তরাংশে সচরাচর ব্যবহৃত হয়। ধর্মীয় সঙ্গীত ও হালকা রাগপ্রধান সঙ্গীতে দিলরূবা ব্যবহৃত হয়। নির্মিতির দিক থেকে ঐক্য থাকলেও দিলরুবার বাদন পদ্ধতি ভিন্ন।
গঠন
এস্রাজ এবং দিলরুবা উভয়েরই কাঠামো ও গঠন শৈলী প্রায় অভিন্ন। মাঝারি আকৃতির সেতারের মতে ডান্ডির উপর ২০টি ধাতব ঘাট বেঁধে দেয়া হয়। এগুলোর উপর ১২ থেকে ১৫টি সহমর্মী সুরের বা তরঙ্গের তার বাঁধা হয়। দিলরুবায় অবশ্য এরচেয়ে বেশি সংখ্যক তার ব্যবহৃত হয় (১৯), এ কারণে দিলরুবার পাটাতনটি একটু চওড়া হয়ে থাকে। দু'টো যন্ত্রেই প্রধান তার চারটি। এগুলো বেহালার মতো ছড়ের সাহায্যে বাজানো হয়। নিচের অংশ সেতারের লাউয়ের তুম্বার পরিবর্তে কাঠের ছোট তুম্বাকৃতির খোলের উপর তবলার উপরিভাগের মতো ছাগলের চামড়ার ছাউনি দিয়ে টান টান করে বাঁধা হয়। উল্লেখযোগ্য যে সারেঙ্গীতে ব্যবহৃত হতো প্রাণীজ তার, অন্যপক্ষে এস্রাজ ও দিলরুবায় ধাতব তার ব্যবহার হয়।
বাদন
বাদক জোড় আসনে বসে বাজিয়ে থাকেন। বাম কাধেঁ যন্ত্রের গ্রীবাটির ভর রেখে ভূমিতে এস্রাজ স্থাপন করা হয়। এরপর ডান হাতে ছড় টানা হয় এবং বাম হাতে তারের বিভিন্ন স্থানে স্পর্শ করা হয়।
বিখ্যাত বাদক
রবীন্দ্রনাথ ঠাকুরের আমন্ত্রণে বিষ্ণুপুরের অশেষচন্দ্র বন্দ্যোপাধ্যায় শান্তিনিকেতনে এস্রাজের শিক্ষকতা করেছিলেন। তার শিষ্য রণধীর রায় এস্রাজবাদক হিসাবে বিশেষ সুখ্যাতি অর্জন করেছিলেন।
তেরাসা অলিম্পিক স্টেডিয়াম
তেরাসা অলিম্পিক স্টেডিয়াম (Estadi Olímpic de Terrassa) হল স্পেনের তেরাসাতে অবস্থিত একটি স্টেডিয়াম যার ধারণক্ষমতা ১১,৫০০। এটি ফুটবল ও ফিল্ড হকি ম্যাচ আয়োজন করে থাকে।
১৯৯২ গ্রীষ্মকালীন অলিম্পিক প্রতিযোগিতায় এই স্টেডিয়ামে ফিল্ড হকি ম্যাচগুলি আয়োজিত হয়েছিল। ১৯৯১ সালে পুনঃসংস্কার করা হয়।
২০০৬-এর ২৪ মে একটি আন্তর্জাতিক বন্ধুত্বপূর্ণ ফুটবল ম্যাচ অনুষ্ঠিত হয়েছিল ( বনাম )। কাতালুনিয়া ২–০ গোলে জয়লাভ করেছিল।
ফেনফথ্যালিন
ফেনফথালিন একটি রাসায়নিক যৌগ যার সংকেত C20H14O4 এবং প্রায়শই "HIn" বা "phph" শর্টহ্যান্ড স্বরলিপিতে লেখা হয়। ফেনফথ্যালিন প্রায়শই অম্ল-ক্ষার টাইটারেশনের সূচক হিসাবে ব্যবহৃত হয়। কারণ এটি অম্লীয় দ্রবণে বর্ণহীন এবং ক্ষারীয় দ্রবণে গোলাপী/লালচে বেগুনী হয়। এটি ফ্যালিন রঞ্জক হিসাবে পরিচিত রঞ্জক শ্রেণীর অন্তর্গত।
ফেনফথালিন পানিতে কিছুটা দ্রবণীয় এবং সাধারণত পরীক্ষায় ব্যবহারের জন্য অ্যালকোহলে দ্রবীভূত হয়। এটি একটি দুর্বল অ্যাসিড, যা দ্রবণে H + আয়ন ত্যাগ করতে পারে। ফেনফথালিন অণু বর্ণহীন এবং ফেনফথ্যালিন আয়ন গোলাপী। যখন একটি ক্ষার ফেনফথ্যালিনে যোগ করা হয়, ভারসাম্য সরে যায়, H+ ত্যাগের কারণে আরও আয়নীকরণ হয়। এটি লা শাতেলীয়ের নীতিতে বলা আছে।
pH সূচক
ফেনফথ্যালিন অম্ল-ক্ষার টাইটারেশনের সূচক হিসাবে ব্যবহৃত হয়। এটি মিথাইল রেড, ব্রোমোথিয়ামল ব্লু এবং থাইমল ব্লু এর সাথে সর্বজনীন সূচক হিসাবেও কাজ করে।
ফেনলফথালিন pH পরিবর্তনের ফলে জলীয় দ্রবণে কমপক্ষে চারটি পৃথক অবস্থায় থাকে। তীব্র অম্লীয় অবস্থায় প্রোটোনেটেড আকারে (HIn+) থেকে কমলা রঙ, তীব্র অম্ল ও দুর্বল ক্ষারে ল্যাকটোন আকারে (HIn)  বর্নহীন, দ্বি-ডিপ্রোটোনটেড ফিনোলেট আকারে(ফিনোলের অ্যানায়ন ফর্ম)  পরিচিত গোলাপী রঙ। তীব্র ক্ষারে  In(OH)3− আকারে থাকে এবং এর গোলাপী রঙটি বরং ধীরে ধীরে বিবর্ণ হয় এবং ১৩.০ pH একেবারে বর্ণহীন হয়ে যায়।
তুর্কমেনিস্তানে অবস্থিত কূটনৈতিক মিশনের তালিকা
এটি তুর্কমেনিস্তানে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর আশখাবাদে ৩২টি দূতাবাস রয়েছে।
দূতাবাসসমূহ
আশখাবাদ
কনস্যুলেট
মার্ভ‌
সিএমপি স্কুল এন্ড কলেজ
সিএমপি স্কুল এন্ড কলেজ (সাবেক চিটাগাং পুলিশ ইনস্টিটিউশন) বাংলাদেশের চট্টগ্রামের খুলশীতে অবস্থিত একটি বেসরকারি মাধ্যমিক ও উচ্চমাধ্যমিক শিক্ষাপ্রতিষ্ঠান। শিক্ষাপ্রতিষ্ঠানটি ১৯৬৩ খ্রিষ্টাব্দে প্রতিষ্ঠিত হয় এবং এটি ডবলমুরিং থানার অন্তর্গত। প্রতিষ্ঠানটি চট্টগ্রাম মেট্রোপলিটন পুলিশ কর্তৃক পরিচালিত হয়।
ইতিহাস
চিটাগাং পুলিশ ইনস্টিটিউশন ১৯৬৩ খ্রিষ্টাব্দে চট্টগ্রামের দামপাড়া পুলিশ লাইনে প্রতিষ্ঠিত হয়। তৎকালীন এসপি মরহুম আব্দুল খালেকের উদ্যোগে বিদ্যালয়টি প্রতিষ্ঠা লাভ করে। ১৫ মার্চ, ২০১৮ খ্রিষ্টাব্দে বিদ্যালয়টি উচ্চ মাধ্যমিক শিক্ষাপ্রতিষ্ঠানে উন্নিত হয়।  ২০১৮ খ্রিষ্টাব্দে প্রতিষ্ঠানটির নাম পরিবর্তন করে সিএমপি স্কুল এন্ড কলেজ  করা হয়।
তথ্যসূত্র
এইচ এস সি ফলাফল
ওএফসি নেশন্স কাপ
ওএফসি নেশন্স কাপ (OFC Nations Cup) আন্তর্জাতিক ফুটবল প্রতিযোগিতাবিশেষ যা ওশেনিয়া ফুটবল কনফেডারেশনের সদস্যভূক্ত দেশসমূহের মধ্যে অনুষ্ঠিত হয়। এ প্রতিযোগিতাটি ১৯৯৬ থেকে ২০০৪ সাল পর্যন্ত প্রতি দুই বছর অন্তর অনুষ্ঠিত হতো। ১৯৯৬ সালের পূর্বে আরো দুটি প্রতিযোগিতা ওশেনিয়া নেশন্স কাপ নামে অনিয়মিতভাবে হয়েছিল। ২০০৬ সালে কোন প্রতিযোগিতা হয়নি। ২০০৮ সালের প্রতিযোগিতার মাধ্যমে যোগ্যতা নির্ধারণী প্রতিযোগিতারূপে ওএফসি অঞ্চল থেকে ২০০৯ সালের ফিফা কনফেডারেশন্স কাপে প্রতিনিধিত্ব করার ব্যবস্থা করা হয়। এছাড়াও, ২০১০ সালের বিশ্বকাপ ফুটবল প্রতিযোগিতায় নিউজিল্যান্ড অল হুয়াইটস প্লে-অফ খেলায় বিজয়ী হয়ে সবাইকে আশ্চর্যান্বিত করেছিল।
ফরাসি পলিনেশিয়ার অন্তর্ভুক্ত ও দক্ষিণ প্রশান্ত মহাসাগরীয় দ্বীপপুঞ্জ তাহিতির জাতীয় পর্যায়ে প্রতিনিধিত্বকারী ও তাহিতি ফুটবল ফেডারেশন কর্তৃক পরিচালিত তাহিতি জাতীয় ফুটবল দল ২০১২ সালের ওএফসি নেশন্স কাপ প্রতিয়োগিতায় জয়লাভ করে, যা তাদের এ প্রতিয়োগিতায় প্রথম শিরোপা অর্জন। এরফলে দলটি ওএফসি অঞ্চল থেকে ২০১৩ সালের জুন মাসে ব্রাজিলে অনুষ্ঠিতব্য ফিফা কনফেডারেশন্স কাপে প্রতিনিধিত্ব করবে।
ইতিহাস
ঐতিহাসিকভাবেই অনেক বড় উপসাগর অস্ট্রেলিয়া এবং নিউজিল্যান্ড থেকে পার্শ্ববর্তী টোঙ্গা, ফিজি এবং অন্যান্য প্রশান্ত মহাসাগরীয় ক্ষুদ্র ক্ষুদ্র দ্বীপপুঞ্জকে পৃথক করে রেখেছে। ওশেনিয়া অঞ্চলের ফুটবল খেলার মানোন্নয়ন, ফিফা বিশ্বকাপের যোগ্যতা নির্ধারণী খেলাগুলো পরিচালনার দায়িত্ব পালন করে বৈশ্বিক প্রধান ছয়টি কনফেডারেশনের একটি ও সবচেয়ে ছোট সংস্থা ওএফসি। এ অঞ্চলে ফুটবল খেলার তেমন জনপ্রিয়তা নেই বললেই চলে ও ১৪টি দ্বীপরাষ্ট্র মূলতঃ এর সদস্য। বৈশ্বিক পর্যায়ের ফুটবলের আন্তর্জাতিক প্রতিযোগিতায় এ অঞ্চল থেকে দলগুলো তেমন প্রভাব বিস্তার করতে পারেনি কিংবা উচ্চ পর্যায়ের ক্লাব দলগুলোতেও ফুটবলারদের তেমন অংশগ্রহণ নেই।
১ জানুয়ারি, ২০০৬ সালের সংস্থার বৃহৎ ও সর্বাপেক্ষা সফলতম দল অস্ট্রেলিয়া ওএফসি থেকে সদস্যপদ প্রত্যাহার করে নেয় ও এশিয়ান ফুটবল কনফেডারেশনে স্থানান্তরিত হয়। ২০০৮ সালে সহযোগী সদস্য নর্দার্ন ম্যারিয়ানা আইল্যান্ডও সদস্যপদ প্রত্যাহার করে ও ২০০৯ সালে এএফসিতে কোয়াসি-মেম্বার হিসেবে যোগ দেয়। ২০০৯ সালের শেষার্ধ্বে পালাউও একই মর্যাদা নিয়ে এএফসিতে আবেদন করেছিল। এরফলে নিউজিল্যান্ড সংস্থার বৃহৎ সদস্যরূপে আসীন হয়েছে।
ওএফসি নেশন্স কাপের প্রথম আটটি আসরের শিরোপা অস্ট্রেলিয়া এবং নিউজিল্যান্ডের মধ্যে সীমাবদ্ধ থাকে। কিন্তু, ২০১২ সালের ওএফসি নেশন্স কাপে তাহিতি বিস্ময়করভাবে চ্যাম্পিয়ন হয়।
ক্রীড়া গাড়ি
থাম্ব| মাজদা এমএক্স-৫, বিশ্বের সবচেয়ে বেশি বিক্রিত ক্রীগা গাড়ি থাম্ব| ১৯৯৬ পোর্শে ৯১১ জিটি২, ক্রীড়া গাড়ির প্রতিযোগিতার জন্য তৈরি করা একটি মডেল একটি ক্রীড়া গাড়ি (Sports car) হল একটি গাড়ি যা গতিশীল কর্মক্ষমতার উপর জোর দিয়ে নকশা করা হয়েছে, যেমন নিয়ন্ত্রন, ত্বরণ, সর্বোচ্চ গতি, চালনা এবং রেসিং ক্ষমতার রোমাঞ্চ। ক্রীড়া গাড়ি ১৯০০-এর দশকের গোড়ার দিকে ইউরোপে উদ্ভূত হয়েছিল এবং বর্তমানে সারা বিশ্বের অনেক প্রস্তুতকারক তৈরি করে।
সংজ্ঞা
ক্রীড়া গাড়ি সংজ্ঞা প্রায়শই গতিশীল পারফরম্যান্সের জন্য গাড়ির নকশাকে কীভাবে সবচেয়ে কার্যকরভাবে ব্যবহার করা হয় তার সাথে সম্পর্কিত, কোনো নির্দিষ্ট ন্যূনতম প্রয়োজনীয়তা ছাড়াই; একটি ট্রায়াম্ফ স্পিটফায়ার এবং ফেরারি ৪৮৮ পিস্তা উভয়ই ক্রীড়া গাড়ি হিসাবে বিবেচিত হতে পারে, পারফরম্যান্সের বিভিন্ন স্তর থাকা সত্ত্বেও। ক্রীড়া গাড়ির বিস্তৃত সংজ্ঞার মধ্যে রয়েছে এমন গাড়ি "যাতে পারফরম্যান্স বহন করার ক্ষমতাকে অগ্রাধিকার দেয়", বা যেগুলি "ড্রাইভিং এর রোমাঞ্চ রয়েছে" বা বাজারজাত করা হয় "গতির উত্তেজনা এবং "ট্র্যাক" (রেসের) গ্ল্যামার ব্যবহার করে। যাইহোক, অন্যান্য লোকেদের আরও নির্দিষ্ট সংজ্ঞা আছে, যেমন "একটি দুই-সিটার বা ২+২ আসনের হতে হবে" অথবা শুধুমাত্র দুটি আসন বিশিষ্ট একটি গাড়ি।
যুক্তরাজ্যে, ১৯১৯ সালে টাইমস সংবাদপত্রে "ক্রীড়া গাড়ি" এর প্রাথমিক নথিভুক্ত ব্যবহার ছিল মার্কিন যুক্তরাষ্ট্রে এই শব্দটির প্রথম পরিচিত ব্যবহার ১৯২৮ সালে ১৯২০-এর দশকে ক্রীড়া গাড়ি জনপ্রিয় হতে শুরু করে। শব্দটি মূলত দুই-সিটের রোডস্টার এর জন্য ব্যবহৃত হয়েছিল (নির্দিষ্ট ছাদ ছাড়া গাড়ি), তবে, ১৯৭০ সাল থেকে এই শব্দটি একটি নির্দিষ্ট ছাদযুক্ত গাড়ির জন্যও ব্যবহার করা হয়েছে (যা আগে গ্র্যান্ড ট্যুর হিসেবে বিবেচিত হত)।
কোনো নির্দিষ্ট মডেলের জন্য 'ক্রীড়া গাড়ি' এর সংজ্ঞাকে দায়ী করা বিতর্কিত বা উত্সাহীদের মধ্যে বিতর্কের বিষয় হতে পারে। লেখক এবং বিশেষজ্ঞরা প্রায়ই একটি সংজ্ঞা ক্যাপচার করতে তাদের নিজস্ব ধারণা প্রাধান্য দিয়েছেন।    বীমা কোম্পানিগুলিও ক্রীড়া গাড়িকে শ্রেণীবদ্ধ করার জন্য গাণিতিক সূত্র ব্যবহার করার চেষ্টা করেছে, প্রায়শই পারফরম্যান্স ড্রাইভিংয়ের অন্তর্নিহিত ঝুঁকির কারণে বীমার জন্য বেশি চার্জ করে।
ক্রীড়া গাড়ি এবং অন্যান্য ক্যাটাগরির পারফরম্যান্স কারের মধ্যে কোনো নির্দিষ্ট পার্থক্য নেই, যেমন মাসল কার এবং গ্র্যান্ড ট্যুর, কিছু গাড়ি বিভিন্ন বিভাগের সদস্য।
মোয়ানা পোজি
আন্না মোয়ানা রোজা পোজি (২৭ এপ্রিল ১৯৬১ - ১৫ সেপ্টেম্বর ১৯৯৪), শুধু মোয়ানা নামেও পরিচিত, একজন ইতালীয় পর্নোগ্রাফিক অভিনেত্রী, টেলিভিশন ব্যক্তিত্ব ও রাজনীতিবিদ।
জীবনের প্রথমার্ধ
পোজি জন্মগ্রহণ করেন ইতালির লিগুরিয়ার জেনোভায়। তাঁর পিতামাতা যথাক্রমে আলফ্রেডো পোজি, একজন পারমাণবিক প্রকৌশলী ও রোজানা, একজন গৃহিনী। তার নাম মোয়ানা একটি পলিনেশীয় নাম যার অর্থ "সমুদ্র"। যৌবনের কিছুটা সময় পোজি তাঁর পিতার কাজের সূত্রে তিনি কানাডা এবং ব্রাজিলে কাটিয়েছেন। তার বয়স যখন তের বছর, তখন তারা জন্মস্থান ইটালিতে ফিরে আসেন, যেখানে তিনি স্কুল শেষ করেন। ১৯৭৯ সালে, তার ১৮তম জন্মদিনের কয়েক সপ্তাহ আগে, তিনি তার একমাত্র সন্তান সিমোনের জন্ম দেন। সিমোনকে তাঁর পিতা-মাতা বড় করেন এবং তাকে জানানো হয় যে, তার মা তার বড় বোন। পরিবারটি ১৯৮০ সালে ফ্রান্সে চলে আসে কিন্তু ১৯ বছর বয়সী পোজি রোমে থেকে যাওয়ার সিদ্ধান্ত নেন।
রোমে, পোজি মডেল হিসাবে কাজ শুরু করেন এবং অভিনয় নিয়ে পড়াশোনা করেন। কখনও কখনও তিনি টেলিভিশন বিজ্ঞাপন ও কৌতুক সিনেমাতে অভিনয় শুরু করেছিলেন। ১৯৮১ সালে, তিনি তার প্রথম হার্ডকোর চলচ্চিত্র, ভ্যালেনটিনা, রাগাজ্জা ইন ক্যালোরি (ভ্যালেন্টিনা, গার্ল ইন হিট ), যেখানে তিনি লিন্ডা হ্যাভেরেট হিসাবে অভিনয় করেছিলেন। একটি ছোটখাটো কেলেঙ্কারিটি ঘটে যায়, সিনেমাটি যখন প্রেক্ষাগৃহে চলছে সেই সময় তিনি শিশুদের টেলিভিশন অনুষ্ঠান টিপ ট্যাপ ক্লাবে কাজ করছিলেন। একই ব্যক্তি হওয়ার বিষয়টি তিনি অস্বীকার করেছিলেন, তবে যাই হোক টেলিভিশন থেকে তাকে বরখাস্ত করা হয়েছিল। এটি পোজিকে তার প্রথম জনপ্রিয়তা দিয়েছিল সংবাদপত্র ও ম্যাগাজিনে। ১৯৮৫ সালে, ফেদেরিকো ফেল্লিনি তার জিনজার অ্যান্ড ফ্রেডে চলচ্চিত্রে পোজিকে নিতে চেয়েছিলেন।
১৩১ নং ওয়ার্ড, কলকাতা পৌরসংস্থা
ওয়ার্ড নং ১৩১, কলকাতা পৌরসংস্থা হল কলকাতা পৌরসংস্থার ১৪ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার বেহালা (পর্ণশ্রী পল্লী) এলাকা নিয়ে গঠিত।
ভূগোল
ওয়ার্ড নং ১৩১ উপেন্দ্র নাথ ব্যানার্জী রোড এবং বনমালী নস্কর রোড দ্বারা উত্তরে সীমানাযুক্ত; ডায়মন্ড হারবার রোডের পূর্বে; দক্ষিণে মহারাণী ইন্দিরা দেবী রোড এবং নেতাজি সুভাষ চন্দ্র বসু রোড; এবং পশ্চিমে বেচারাম চ্যাটারজি রোড, জিঙ্গিরা খাল এবং বেহালা ফ্লাইং ইনস্টিটিউট।
জনসংখ্যা
ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের ১৩১ নং ওয়ার্ডের মোট জনসংখ্যা ছিল ৩০,৯১১ জন, যার মধ্যে ১৫,৪৮০ (৫০%) পুরুষ এবং ১৫,৪৩১ (৫০%) মহিলা৷ ৬ বছরের নিচে জনসংখ্যা ছিল ১,৯৫১ জন। ১৩১ নং ওয়ার্ডে মোট শিক্ষিতের সংখ্যা ছিল ২৭,০৭৩ (৬ বছরের বেশি জনসংখ্যার ৯৩.৪৮%)।
নির্বাচনের হাইলাইটস
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিম বিধানসভা কেন্দ্রর একটি অংশ
অ্যালান অক্টোভিয়ান হিউম
ব্যক্তিগত জীবন ও কর্মজীবন
হিউমের জন্ম ইংল্যান্ডের কেন্টে, ১৮২৯ খ্রিষ্টাব্দে। তার পিতা জোসেফ হিউম ছিলেন একজন র‍্যাডিকেল সংসদ সদস্য। তিনি ইস্ট ইন্ডিয়া কোম্পানি কলেজ ও ইউনিভার্সিটি কলেজ হসপিটালে মেডিসিন ও সার্জারি বিষয়ে অধ্যয়ন করেন। ১৮৪৯ সালে তিনি ভারত গমন করেন এবং বেঙ্গল সিভিল সার্ভিসে যোগ দেন। বর্তমান উত্তর প্রদেশের (নর্থ-ওয়েস্টার্ন প্রভিন্স) ইতওয়াতে ছিল তার প্রথম কর্মক্ষেত্র। এছাড়া বেসামরিক কর্মকর্তা হিসেবে ১৮৪৯ থেকে ১৮৬৭ সাল পর্যন্ত জেলা কর্মকর্তা, ১৮৬৭ থেকে ১৮৭০ পর্যন্ত কেন্দ্রীয় বিভাগের প্রধান এবং ১৮৭০ থেকে ১৮৭৯ সাল পর্যন্ত সরকারি সচিব হিসেবে দায়িত্বপ্রাপ্ত ছিলেন।
ভারতে আগমনের মাত্র নয় বছর পর হিউম ১৮৫৭ সালের সিপাহি বিদ্রোহ প্রত্যক্ষ করেন। বিদ্রোহ দমনে তিনি বেশ কয়েকটি সেনা অভিযানে অংশগ্রহণ করেন এবং বিদ্রোহ দমনে তার সাফল্যের জন্য ১৮৬০ সালে তিনি অর্ডার অফ দ্যা বাথ পদকে ভূষিত হন। হিউমের কর্মস্থল ইতওয়া বিদ্রোহের অন্যতম কেন্দ্রবিন্দু মিরাটের বেশ কাছাকাছি হলেও প্রথম দিকে তিনি বেশ নিরাপদেই ছিলেন। পরবর্তীতে তিনি ছয় মাসের জন্য আগ্রা দুর্গে আশ্রয় নিতে বাধ্য হন। ১৮৫৮ সালে তিনি যখন পুনরায় দায়িত্ব গ্রহণ করেন, তখন একজন ভারতীয় কর্মকর্তা ছাড়া আর কেউই তার অণুগত ছিল না। তিনি অণুগত ভারতীয় সেনাদের নিয়ে ৬৫০ সদস্যবিশিষ্ট একটি আধাসামরিক বাহিনী গঠন করেন এবং তাদের নিয়ে কাজে নামেন। বিদ্রোহ দমনে ব্রিটিশদের অদক্ষতা এবং তাদের ‘ক্ষমা ও সহিষ্ণুতার নীতি’র ব্যাপক সমালোচনা করেন।
জেলা কর্মকর্তা হিসেবে দায়িত্বপালনকালে শুরুর দিকে তিনি অবৈতনিক প্রাথমিক শিক্ষা চালু করার চে্টা করেন। এছাড়া তিনি "লোকমিত্র" নামে স্থানীয় একটি পত্রিকা প্রকাশের উদ্যোগ নেন।
১৮৫৩ সালে তিনি মেরি অ্যান গ্রিন্ডালের সাথে বিবাহবন্ধনে আবদ্ধ হন।
পিরামিড লিপি
পিরামিড লিপি হল প্রাচীনতম মিশরীয় অন্ত্যেষ্টি লিপি। এগুলি পুরনো রাজ্যের শেষ ভাগে রচিত হয়েছিল। এই লিপিগুলিই প্রাচীন মিশরের ধর্মীয় সাহিত্যের প্রাচীনতম জ্ঞাত সম্ভার। পুরনো মিশরীয় ভাষায় রচিত এই পিরামিড লিপিগুলি পঞ্চম রাজবংশের শেষ পর্যায় থেকে পুরনো রাজ্যের ষষ্ঠ রাজবংশের সমগ্র শাসনকালে বং প্রথম অন্তর্বর্তী পর্যায়ের অষ্টম রাজবংশের সময়ে সাক্কারায় পিরামিডগুলির ভূগর্ভস্থ কক্ষের দেওয়ালে ও প্রস্তর-শবাধারগুলির গায়ে খোদাই করা হত।
এই লিপিগুলির মধ্যে সবচেয়ে পুরনো লিপিগুলি আনুমানিক খ্রিস্টপূর্ব ২৪০০-২৩০০ অব্দের রচনা। পরবর্তীকালে রচিত শবাধার লিপি ও মৃতের বইয়ের উদাহরণের বিপরীত রীতিতে পিরামিড লিপিগুলি শুধুমাত্র ফ্যারাওদের জন্যই সংরক্ষিত ছিল এবং এগুলি অলংকরণ-সমৃদ্ধও ছিল না।
প্রাচীন মিশরে পুরনো, মধ্য ও নতুন রাজ্যের মধ্যবর্তী সময়ে পিরামিড লিপিগুলির ব্যবহার ও সংঘটনের গতিমুখ পরিবর্তিত হয়েছিল। পুরনো রাজ্যের আমলে (আনুমানিক খ্রিস্টপূর্ব ২৬৮৬-২১৮১ অব্দ) পিরামিড লিপিগুলি পাওয়া যেত মিশরের রাজাদের পিরামিডগুলিতে। সেই সঙ্গে ওয়েদজেবতেন, নেইথ ও আইপুত নামে তিন রানির পিরামিডেও এই লিপিগুলি পাওয়া গিয়েছে। মধ্য রাজ্যের আমলে (খ্রিস্টপূর্ব ২০৫৫-১৬৫০ অব্দ) পিরামিড লিপিগুলি ফ্যারাওদের পিরামিডে খোদাই করা হত না বটে কিন্তু পিরামিড মন্ত্রের প্রথাটির বহাল ছিল। নতুন রাজ্যের আমলে (খ্রিস্টপূর্ব ১৫৫০-১০৭০ অব্দ) রাজ-কর্মচারীদের সমাধিতে পিরামিড লিপি খোদাই করা হত।
বালুরঘাট উচ্চ বিদ্যালয়
বালুরঘাট উচ্চ বিদ্যালয় হল একটি উচ্চ মাধ্যমিক বিদ্যালয় যা পশ্চিমবঙ্গের দক্ষিণ দিনাজপুর জেলার বালুরঘাট পৌরসভার ১১ নং ওয়ার্ড-এ অবস্থিত। বিদ্যালয়টি ১৯০৭ সালে প্রতিষ্ঠিত হয়।
দ্বাদশ শিব মন্দির
দ্বাদশ শিব মন্দির কলকাতার বরিশায় প্রাচীন হিন্দু মন্দির। যা শিবকে উৎসর্গিত। ১২ টি মন্দিরের গুচ্ছটি প্রায় ৩৫০ বছর আগে রাজা সন্তোষ রায়চৌধুরী আটচালা স্টাইলে তৈরি করেছিলেন।
প্রিয়া মালিক
প্রথম জীবন
প্রিয়া মালিকের তার বাবা-মার সাথে খুব ঘনিষ্ঠ সম্পর্ক বিদ্যমান। তিনি তার সকল গুরুত্বপূর্ণ সিদ্ধান্তে তার বাবা-মার পরামর্শ গ্রহণ করেন। প্রিয়া দেরাদুনে ছোটবেলা অতিবাহিত করেন। তিনি দিল্লি বিশ্ববিদ্যালয় হতে ইংরেজিতে স্নাতক শেষ করেন। পরে ২০০৮ সালে তিনি শিক্ষার্থী ভিসার মাধ্যমে অস্ট্রেলিয়ায় পারি জমান। তিনি সেখানে শিক্ষকতায় স্নাতকোত্তর অর্জন করেন। অস্ট্রেলিয়ার বিগ ব্রাদার ১১-এ প্রবেশ করার পূর্বে "আওয়ার লেডি অফ সেক্রেদ হার্ট"-এ শিক্ষকতা করতেন।
ব্যক্তিগত জীবন
প্রিয়া ২০০৮ সালের এপ্রিলে তার দীর্ঘ সময়ের প্রেমিক ভুশান মালিককে বিবাহ করেন।
পেশা
প্রিয়া একজন মাধ্যমিক স্কুল শিক্ষক ছিলেন। তিনি বেশ কয়েকটি টেলিভিশন প্রতিযোগিতায় প্রতিযোগিতা করেছেন। ২০১৪ সালে প্রিয়া অস্ট্রেলিয়ার বিগ ব্রাদার ১১-এর একজন প্রতিযোগী ছিলেন, যেখানে ফাইনালিস্ট হয়েছিলেন। এরপর তিনি ভারতে ফিরে আসেন এবং কালারসতে সম্প্রচারিত বিগ বস ৯-এ একজন ওয়াইল্ড কার্ড হিসেবে প্রবেশ করেন। তিনি সেখানে একজন শক্তিশালী প্রতিযোগী ছিলেন।
ফাউন্টেন হিলস টাইমস
ফাউন্টেন হিলস টাইমস মার্কিন যুক্তরাষ্ট্রের অ্যারিজোনার মেরিকোপা কাউন্টির একটি সাপ্তাহিক পত্রিকা, যা অ্যারিজোনার ফাউন্টেন হিলস থেকে প্রকাশিত হয়।
মূল সংস্থা ওয়েস্টার্ন স্টেটস পাবলিশার্স, ইনক বেশ কয়েকটি প্রকাশনা প্রকাশ করে, যার মধ্যে আছে ফাউন্টেন হিলস/রিও ভার্দে টেলিফোন ডিরেক্টরি, ফাউন্টেন হিলস কমিউনিটি গাইড, ফাউন্টেন হিলস হোম, লেচস গো এন্ড ব্যাক টু স্কুল এবং গ্রেজুয়েশন সংস্করণ সহ বেশ কয়েকটি প্রকাশনা প্রকাশ করে।
ওয়াগনার স্টেডিয়াম
ওয়াগনার স্টেডিয়াম হল নেদারল্যান্ডসের আমস্টারডাম শহরের একটি বহু প্রয়োজনে ব্যবহৃত স্টেডিয়াম। এটি সাধারণত ফিল্ড হকি ম্যাচ আয়োজন করে। ১৯৭৩ হকি বিশ্বকাপের বহু ম্যাচ এটি আয়োজন করেছিল।
এটি নির্মাণ করেছিল আমস্টারডাম হকি ও ব্যান্ডি ক্লাব। তারা তাদের প্রেসিডেন্ট জুপ ওয়াগনার সিনিয়রের স্মরণে। ১৯৩৯-এ ২য় বিশ্বযুদ্ধের পূর্বে নির্মাণ কাজ সম্পন্ন হয়।
যদিও পরে রয়্যাল ওলন্দাজ হকি অ্যাসোসিয়েশন এর মালিক হয়, তবুও আমস্টারডাম ক্লাবের এখানে খেলার পূর্ণ অধিকার রয়েছে।
মুর্শিদ
মুর্শিদ (مرشد) আরবি শব্দ যার অর্থ পথপ্রদর্শক" বা শিক্ষক, র-শ-দ মূলধাতু থেকে উদ্ভব বিশেষত সুফিবাদে এটাকে আধ্যাত্মিক পথপ্রদর্শক হিসেবে বোঝানো হয়। শব্দটি প্রায়ই ব্যবহৃত হয় সুফি তরিকা যেমন কাদেরিয়া, নকশবন্দিয়া, চিশতিয়া, শাজলিয়া এবং সোহরাওয়ার্দীয়া।
সুফিবাদের পথ শুরু হয় যখন একজন ছাত্র (মুরিদ) একজন আধ্যাত্মিক পথপ্রদর্শক (মুর্শিদ) থেকে আনুগত্যের শপথ নেয় বা বায়াহ (বায়াত) হয়। আনুগত্যের এই সূচনা চুক্তির কথা বলতে গিয়ে কুরআন বলেছে: ওইসব লোক, যারা আপনার নিকট বায়'আত গ্রহণ করছে, তারা তো আল্লাহরই নিকট বায়া'আত গ্রহণ করছে। তাদের হাতগুলোর উপর "আল্লাহর হাত' রয়েছে। সুতরাং যে কেউ অঙ্গীকার ভঙ্গ করেছে, সে নিজেরই অনিষ্টার্থে অঙ্গীকার ভঙ্গ করেছে৷ আর যে কেউ পূরণ করেছে ওই অঙ্গীকারকে, যা সে আল্লাহর সাথে করেছিলো, তবে অতিসত্বর আল্লাহ তাকে মহাপুরস্কার দেবেন। (৪৮:১০)
সাধারণত একজন মুর্শিদকে একটি তরিকার (আধ্যাত্মিক পথ) শিক্ষক হওয়ার জন্য অনুমোদন দেওয়া হয়৷ যেকোনো তরিকা বা সিলসিলার একেবারে একজন মুর্শিদ থাকে যিনি ওই আধ্যাত্মিক তরিকার প্রধান৷ তিনি শায়খ নামে পরিচিত: যে প্রক্রিয়ায় শায়খ তাঁর শিষ্যদের একজনকে তাঁর উত্তরসূরী হিসেবে খলিফার জন্য নির্ধারণ করেন।
ভারতীয় অ্যানিমেটেড সিরিজের তালিকা
ভারতে এখন পর্যন্ত অনেক অ্যানিমেটেড সিরিজের সম্প্রচার হয়েছে। বর্তমানের সবচেয়ে জনপ্রিয় কার্টুনগুলো হলো: মোটু পাতলু, শিবা ।
মার্কিন ইংরেজি
মার্কিন ইংরেজি (ইংরেজি: American English; AmE, AE, AmEng, USEng, en-US ) হল মার্কিন যুক্তরাষ্ট্রের অধিবাসীদের দ্বারা কথিত ইংরেজি ভাষার বিভিন্ন প্রকারভেদের সমষ্টি। এই ভাষাটি যুক্তরাষ্ট্রীয় ইংরেজি (ইংরেজি: United States English বা U.S. English) নামেও পরিচিত। সমগ্র বিশ্বে মার্কিন ইংরেজিকে ইংরেজি ভাষার সর্বাধিক প্রভাবশালী উপভাষাগুলির একটি মনে করা হয়। এমনকি ইংরেজি ভাষার অন্যান্য উপভাষাগুলির তুলনায় এই ভাষাটির প্রভাবই সবচেয়ে বেশি।
সেন্ট স্কলাস্টিকা গার্লস স্কুল এন্ড কলেজ
সেন্ট স্কলাস্টিকা গার্লস স্কুল এন্ড কলেজ বাংলাদেশের চট্টগ্রামের পাথরঘাটা এলাকায় অবস্থিত একটি বেসরকারি মাধ্যমিক ও উচ্চমাধ্যমিক শিক্ষাপ্রতিষ্ঠান। ১৯৭০ খ্রিষ্টাব্দে প্রতিষ্ঠিত শিক্ষাপ্রতিষ্ঠানটি কোতোয়ালী থানার অন্তর্গত এবং এখানে প্রথম থেকে দ্বাদশ শ্রেণী পর্যন্ত ছাত্রীদের অধ্যয়নের সুযোগ রয়েছে।
নারীর প্রতি সহিংসতা
থাম্ব|মহিলাদের বিরুদ্ধে সহিংসতা, বিশেষত গৃহস্থালি সহিংসতা তীব্র হয়েছে নারীর প্রতি সহিংসতা বা নারীর বিরুদ্ধে সহিংসতা হচ্ছে সহিংস অপরাধগুলো যেগুলো প্রধাণত বা কেবলই নারী বা বালিকাদের উপরেই করা হয়। এরকম সহিংসতাকে প্রায়ই ঘৃণাপূর্বক অপরাধ হিসেবে গণ্য করা হয়, যা নারী বা বালিকাদের উপর করা হয় কেননা তারা নারী। নারীর প্রতি সহিংসতার খুব লম্বা ইতিহাস রয়েছে, যদিও এরকম সহিংসতার মাত্রা বিভিন্ন সময়ে বিভিন্ন ছিল, এমনকি আজও বিভিন্ন সমাজে এগুলোর মাত্রা ও ঘটনার ধরন বিভিন্ন হয়। এরকম সহিংসতাকে প্রায়ই নারীকে সমাজে বা আন্তঃব্যক্তি সম্পর্কে অধীনস্থ করার কৌশল হিসেবে ব্যবহৃত হয়। ব্যক্তি তার অধিকারপ্রাপ্তির বোধ, উচ্চস্থানের বোধ, নারীবিদ্বেষ, বা নিজের সহিংস প্রকৃতির জন্য নারীর প্রতি সহিংস আচরণ করতে পারেন।
জাতিসংঘের ডেকলারেশন অন দ্য ডেকলারেশন অফ ভায়োলেন্স এগেইনস্ট উইমেন থেকে বলা হয়, "সহিংসতা হচ্ছে নারীর বিরুদ্ধে নারী ও পুরুষের মধ্যকার ঐতিহাসিক অসম ক্ষমতা সম্পর্কের প্রকাশ" এবং "নারীর বিরুদ্ধে সহিংসতা হচ্ছে প্রধান সামাজিক কৌশলগুলোর মধ্যে একটি যার দ্বারা নারীদেরকে পুরুষের তুলনায় অধীনস্থ অবস্থানে জোরপূর্বক নিয়ে যাওয়া হয়।"
জাতিসংঘের প্রাক্তন মহাসচিব কফি আনান ২০০৬ সালে ইউনাইটেড ন্যাশনস ডেভেলপমেন্ট ফান্ড ফর উইমেন (UNIFEM)-এ প্রকাশিত একটি প্রতিবেদনে ঘোষণা করেছিলেন:"নারী ও বালিকাদের বিরুদ্ধে সহিংসতা একটি পৃথিবীব্যাপি বিরাজমান সমস্যা। সমগ্র বিশ্বজুড়ে তিন জন নারীর অন্তত একজনকে মারা হয়েছে, জোরপূর্বক যৌনক্রিয়া করতে বাধ্য করা হয়েছে, বা অন্য কোনভাবে তার জীবনে যৌন নির্যাতন করা হয়েছে যেখানে নির্যাতনকারী কোনভাবে তার পরিচিত ছিল।"নারীর প্রতি সহিংসতাকে কয়েকটি বৃহৎ শ্রেণীতে ভাগ করা যায়। এগুলোর মধ্যে "ব্যক্তির" দ্বারা সহিংসতা ও "রাষ্ট্রের" দ্বারা সহিংসতা উভয়ই রয়েছে।। সহিংসতার কোন কোন ধরন আছে যা ব্যক্তির দ্বারা ঘটে যথা - ধর্ষণ, গৃহ নির্যাতন, যৌন হয়রানি, প্রজননগত জোর-জবরদস্তি, কণ্যা শিশুহত্যা, লিঙ্গভিত্তিক গর্ভপাত, প্রসবকালীন সহিংসতা, উচ্ছৃঙ্খলা জনতার দ্বারা সহিংসতা বা দাঙ্গা, রীতি বা আচারগত চর্চা যেমন সম্মান রক্ষার্থে হত্যা বা অনর কিলিং, যৌতুক সহিংসতা বা পণ মৃত্যু, নারী খৎনা, অপহরণপূর্বক বিবাহ বা জোরপূর্বক বিবাহ। আবার কিছু কিছু ধরনের সহিংসতার কর্তা হচ্ছে রাষ্ট্র, যেমন - যুদ্ধকালীন যৌন সহিংসতা, সংঘর্ষের সময় যৌন সহিংসতা এবং যৌন দাসত্ব, বাধ্যতামূলক নির্বীজন, জোরপূর্বক গর্ভপাত, পুলিশ ও কর্তৃত্বকারী কর্মকর্তা বা কর্মচারীর দ্বারা সহিংসতা, পাথর ছুড়ে হত্যা বা চাবুক মারা। আবার অনেক ধরনের যৌন সহিংসতা সংঘটিত সংগঠিত অপরাধ চক্রের দ্বারা, যেমন - নারী পাচার এবং জোরপূর্বক বেশ্যাবৃত্তি।
বিশ্ব স্বাস্থ্য সংস্থা (WHO) নারীর প্রতি সহিংসতা নিয়ে গবেষণা করতে গিয়ে নারীর জন্ম থেকে শুরু করে বৃদ্ধ বয়স পর্যন্ত সকল পর্যায়ে নারীর প্রতি সহিংসতার বিভিন্ন ধরন নিয়ে বিশ্লেষণ করেছে।